मन्नाखेड़ी गांव में पति-पत्नी के साथ मारपीट की गई। कोतवाली पर गांव के दो सगे भाइयों समेत चार लोगों के खिलाफ मुकदमा दर्ज किया गया है। मन्नाखेड़ी गांव निवासी रमजान का आरोप है 24 मई की रात करीब 10 बजे अपनी पत्नी नूरजहां के साथ घेर में बैठा था। तभी गांव का शुभम अपने भाई शिवम के अलावा दो साथियों सुमित व भूरा के साथ धारदार हथियारों से लैस होकर आया।आरोप है कि उन्होंने गाली गलौज, जान से मारने की धमकी देते हुए मारपीट शुरू कर दी। इस दौरान नूरजहां के सिर में गंभीर चोट आई है। घायल को हायर सेंटर के लिए रेफर किया गया। कोतवाली प्रभारी गिरीश चंद शर्मा ने बताया है रमजान की तहरीर पर आरोपियों के खिलाफ प्राथमिक रिपोर्ट दर्ज कर ली गई है।